Da Fuim spuit im mittlamerikanischn Dschungl im Reich vo de Maya. Da Indiana Pranke vom Jaguar lebt mit seina Frau Sieme, seim Kind Rennade Schuidkrot und seim Vodan Blitzenda Himme in ana Dorfgmoaschoft im Rengwoid. An am Dog, zeiti in da Fruah, wead de Siedlung vo Menschnjagan aus ana Mayastod ogriffa. Nochm Kampf wean Pranke vom Jaguar und vui ondare gfonga gnumma. Sei Voda wead voa seine Aung umbrocht, sei Frau und sein Buam hod a grod no in am Eadloch vastecka kena.